CELEX: 62011CN0274
Language: mt
Date: 2011-06-03 00:00:00
Title: Kawża C-274/11: Rikors ippreżentat fit- 3 ta’ Ġunju 2011 — Ir-Renju ta’ Spanja vs Il-Kunsill tal-Unjoni Ewropea

23.7.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 219/12
            
         Rikors ippreżentat fit-3 ta’ Ġunju 2011 — Ir-Renju ta’ Spanja vs Il-Kunsill tal-Unjoni Ewropea
   (Kawża C-274/11)
   2011/C 219/16
   Lingwa tal-kawża: l-Ispanjol
   
      Partijiet
   
   
      Rikorrenti: Ir-Renju ta’ Spanja (rappreżentant: N. Díaz Abad, aġent)
   
      Konvenuta: Il-Kunsill tal-Unjoni Ewropea
   
      Talbiet tar-rikorrenti
   
   
               —
            
            
               tannulla d-Deċiżjoni tal-Kunsill 2011/167/UE (1);
            
         
               —
            
            
               tikkundanna lill-Kunsill tal-Unjoni Ewropea għall-ispejjeż.
            
         
      Motivi u argumenti prinċipali
   
   
               (1)
            
            
               
                  
                     Abbuż ta’ poter mill-fatt tal-użu ta’ kooperazzjoni msaħħa
                   meta l-għan ma huwiex li tintlaħaq l-intergrazzjoni tal-Istati Membri kollha, peress li dan il-mekkaniżmu intuża biex ma jsirx negozjar ma’ Stat Membru, li fuqu ġiet imposta soluzzjoni ta’ esklużjoni u peress li l-għanijiet segwiti f’dan il-każ setgħu jintlaħqu peremzz ta’ ftehim partikolari fis-sens tal-Artikolu 142 tal-KPE (2).
            
         
               (2)
            
            
               
                  
                     Ksur tas-sistema ġudizzjarja tal-UE
                   mill-fatt li ma ġietx prevista s-sistema ta’ deċiżjoni ta’ kawżi fir-rigward ta’ kwalifiki legali suġġetti għad-dritt tal-Unjoni.
            
         
               (3)
            
            
               
                  
                     Sussidjarjament
                  , fil-każ fejn il-Qorti tal-Ġustizzja tqis li hemm lok, f’dan il-każ, li jsir użu mill-kooperazzjoni msaħħa u li l-kwistjoni tal-kwalifiki legali suġġetti għad-dritt tal-Unjoni tista’ tiġi rregolata sostantivament mingħajr ma tiġi prevista sistema ta’ deċiżjoni ta’ kawżi fir-rigward ta’ dawn il-kwalifiki, ir-Renju ta’ Spanja jqis li 
                     l-kundizzjonijiet neċessarji għall-kooperazzjoni msaħħa ma humiex preżenti
                   peress li jeżistu s-segwenti motivi għal annullament:
               
                           3.1.
                        
                        
                           
                              
                                 Ksur tal-ewwel paragrafu tal-Artikolu 20 TUE
                              , peress li, f’dan il-każ, il-kooperazzjoni msaħħa ma tikkostitwixxix l-aħħar mezz, ma tissodisfax l-għanijiet previsti mit-TUE u tikkonċerna oqsma esklużi mill-kooperazzjoni msaħħa, peress li dawn huma kompetenzi esklużivi tal-UE.
                        
                     
                           3.2.
                        
                        
                           
                              
                                 Ksur tal-Artikolu 326 TFUE
                              , peress li, f’dan il-każ, il-kooperazzjoni msaħħa tikser il-prinċipju ta’ nondiskriminazzjoni, toħloq dannu lis-suq intern u lill-koeżjoni ekonomika, soċjali u territorjali, toħloq diskriminazzjoni fil-kummerċ bejn l-Istati Membri u toħloq distorsjoni tal-kompetizzjoni bejniethom.
                        
                     
                           3.3.
                        
                        
                           
                              
                                 Ksur tal-Artikolu 327 TFUE
                              , peress li l-kooperazzjoni msaħħa ma tirrispettax id-drittijiet tar-Renju ta’ Spanja li ma jipparteċipax fiha.
                        
                     
         
      (1)  Deċiżjoni tal-Kunsill 2011/167/UE, tal-10 ta’ Marzu 2011, li tawtorizza l-kooperazzjoni msaħħa fil-qasam tal-ħolqien ta’ protezzjoni tal-privattiva unitarja (ĠU L 76, p. 53).
   
      (2)  Konvenzjoni dwar l-għoti ta’ privattivi Ewropej tal-5 ta’ Ottubru 1973.